text: Transportvirksomhed udvider og skal ansætte flere folk
  05 juni 2013 kl. 06.39
  Transportvirksomheden H. P. Therkelsen har været i tvivl om, hvorvidt firmaet skulle udvide nord eller syd for grænsen. Det blev nord.
  H.P. Therkelsen er gået igang med en udvidelse til mod 14 millioner kroner. 
  Valget stod mellem om firmaet ville udvide nord eller syd for grænsen.
  - Det har været en svær beslutning, men vi har valgt at bygge i Padborg, siger Mogens Therkelsen til DR Syd.
  - Samlet set er det den bedste løsning, selv om lønniveauet er noget lavere hos vores nabo lige syd for grænsen, siger Mogens Therkelsen til DR Syd.
  H. P. Therkelsen har 250 ansatte og får efter udvidelsen brug for omkring 10 flere.
  